Exqrch/balinese-Komodo-pixelgpt huggingface dataset:
Bekul Bekul utawi Ziziphus mauritiana satmaka entik-entikan rumasuk ring kaluwarga Rhamnaceae. Kacawang saking wewengkon Asia Kelod-Kangin. Sané mangkin akéh kasebar ring Gumi Lawas saking Kelod Afrika nuju Timur Tengah, Subenoa India miwah Cina, Indomalaya, miwah nuju Ostrali. Pustaka.
Karang céléng Karang céléng inggih punika kekarangan sané marupa céléng utawi bawi. Kekarangan punika wantah "stiliran" saking Déwa Wisnu sané nyrewadi dados bawi. Pustaka.
Lutung tekén Kancil Satua Lutung tekén Kancil inggih punika silih tunggil satua Bali. Daging satua. Kacerita di tengah alasé ada buron makelo suba mekasihan. Buroné ento madan I Lutung tekéning I Kancil. Dugasé ento sedeng musim panes. Sekancan tetumbuhané pada layu kerana makelo sing tuun ujan. Di tengah alasé I Kancil ngilag ngamah padang ané suba tuh. Sedek seleg I Kancil ngamah, nengok I
seleg I Kancil ngamah, nengok I Lutung ngelanting di punyan kayuné. "“Ih Kancil, ento ngudiang cai padang tuh amah. Sing sukak kolongan cai ngamah kaketo”". Masaut I Kancil, "“men kenkenang, kené panes guminé. Jani apa dogen kaanggon amah. Yang sing kanggo, énggal awaké mati”". "“Ih Kancil, mula belog cai. Tutug awaké, nyanan tujuina punyan nyambu disisin alasé. Lamun nyak cai ngandong awaké kema, nyanan
nyak cai ngandong awaké kema, nyanan penekanga nyambu”". "“Lamun keto, cai menek ka tundun wakené, jalan jani kema ngalih nyambu”" saut I Kancil. Kacerita majalan I Kancil ngandong I Lutung nuju punyan nyambu disisin alasé. Neked di sisin alasé tepukina punyan nyambuné ento. I Lutung ngénggalang makecog ké duur punyan nyambuné. Lantas ngamah nyambu baduur. "“Lutung…….., dong entungin abesik. De cai dogen ngamah!”" gelar
abesik. De cai dogen ngamah!”" gelar gelur I Kancil di betén punyané, sawiréh ia tusing bisa menek. "“Enden malu awaké konden betek!”" masaut I Lutung sambila ngilag nyambu. Buin I Kancil makaukan, "“Eh Lutung, énggalin entungin waké nyambu!”" nanging tuara padingehang baan I Lutung. Kenyel suba I Kancil mangantiang. Clega-clegot bungutné ulian dot. Poosné ngetel ngepah ngelel mangantiang tuara entungin nyambu baan I Lutung.
tuara entungin nyambu baan I Lutung. Jengah pesan I Kancil, lantas ia magedi nuju sisin tukadé. Ditu ia nginem yeh tukad. Saget tingalina ada umah tabuan amon sirahé. I Kancil negak bengong di betén punyanné ané misi umah tabua. Sedek bengong I Kancil, nengok I Lutung sambila tag-taag kabetekan. "“To ngengkenin cai adi ditu ngoyong, Cil?”" matakon I Lutung. "“Siepang bungut cainé, Tung. Aké
Lutung. "“Siepang bungut cainé, Tung. Aké maan tugas penting uli BAtara Ciwa. Ento tolih apa ané ada duur tendas cainé. Ento suba kulkul Batara Ciwa. Lamun ento gebug, sinah dedari-dedariné uli kahyangan tedun makejang. Ento awinan aké tundena nongosin dini. Apang tusing ada ngebug kulkule!”" keto tuturné I Kancil. Ngon pesan I Lutung ningeh tuturné I Kancil. Dot pesan kenehné I Lutung ngebug kulkul
pesan kenehné I Lutung ngebug kulkul apang taen nepuk dedari kahyangan. I Lutung lantas ngomong. "“Kancil, bang aké ngebug cepok!”" Masaut I Kancil "“Beh, eda cai ngendah. Nyanan awaké bisa mapecat!”" I Lutung lantas makeneh. Suba keto ia buin ngomong. "“Lamun cai ngemang aké ngebug nyanan upaina nyambu agencet!”" "“Nah lamon keto kema alihang awaké nyambu!”" masaut I Kancil. Kacerita teka suba I Lutung
Kancil. Kacerita teka suba I Lutung ngaba nyambu tekén kayu anggona ngebug. "“Lutung, sakonden waké mengkeb, enden malu cai ngebug. Apang waké tusing tawanga tekén Batara Ciwa!”" ngomong I Kancil. Suba mengkeb I Kancil, I Lutung lantas nguyeng kayu tur ngebug. "“Pruak! Nguuuung……..! Ngung……!”" umah tabuané ulung ka tanahé gebuga tekén I Lutung. I Lutung jerit-jerit rejeng tabuan. Awakné telah beseh kagancel. I Kancil
Awakné telah beseh kagancel. I Kancil kedek uli tongosné mengkeb sambila ngilag nyambu. "“Antiang suba dedariné ditu, Tung!”" Ento upah anaké daya, pasti lakar kené daya masih. Pustaka.
I Lutung Ngencak Taluh Satua I Lutung Ngencak Taluh inggih punika silih tunggil satua Bali. Daging satua. Kacarita sasampun I lutung bengil wareg neda woh nyabu, raris ipun malali ka alas warsa Mandalané. Irika wénten telaga linggah pisan, sané toyané ening saha akéh pisan madaging ulam. I lutung nyongkok ring sisin telagané mabalih ulam pasliwer. Saget wénten katak ageng sané mawasta I Godogan, makacos
ageng sané mawasta I Godogan, makacos kasamping I Lutung. Tengkejut ipun saha matakén "O...Godogan. Mara teke?" Masaur I Godogan, "Aa men lutung ape kal alih mai?". I Lutung kabilbil, alon alon ipun masaur. "Uduh Godogan, tekan kainé mai tuah niru solah sang dadu, setata matulung tekén sawitra, patekan kainé mai tusing ja matirta yatra nanging tuah ngalih sawitra. Apang liu ngelah nyama braya". Ceritayang
Apang liu ngelah nyama braya". Ceritayang benjang semengané, I lutung tekén I Godogan matuturan. I Lutung mapajar banban alon. "Wih Godogan ajaka ya, mabian biu nyak? manian nyén biuné suba mabuah tur pada tasak, ditu jalan puponin bareng bareng". Masaur I Godogan, "Bah nyen keto melah pesan keneh ibané I lutung, awake masadia". Lega manah I lutung miragi raos I godogan sapunika. I Godogan
raos I godogan sapunika. I Godogan dueg pisan Ngajumang I Lutung. Sang kalih raris masawitra saling tulungin. I Godogan seken masaur "E Lutung, iba tusing dadi linyok tekén janji ila-ila anake ané tusing setia tekén janji, tusing buungan lakar nepukin papa neraka". Sasampun pada setuju, I Lutung gelis ngerereh entik biu sané sandang katandur. Malih ajebosan muat ipun entik biu apuun. Jerit – jerit
entik biu apuun. Jerit – jerit I lutung ngaukin I godogan "”Godogan… Godogan… né kali ngabe panak biu, dije jani kal pula?"" Metu winayanipun I Godogan. Panak biuné katugel dados kalih, gelis I lutung ngambil muncuk né raris ipun mapajar, "Kai nyuang muncukne, bakal pula baduur di punyan kayuné, nyen mumcukné pula pedas énggal pesu buah", kenten ngerereng I lutung. I Godogan nggambil bongkolné,
I lutung. I Godogan nggambil bongkolné, tanduripun ring sisi tukadé. Kacarita sampun tigang wulan I Lutung sareng Godogan nandur pisang, muncuk pisang I Lutung padem, daunipun tuh, aas maklupas. Ipun nyesel pisan duaning pisang ipun mawinan nenten mawoh. Raris ipun malali ka tongos I Godogan. I Godogan gargita pisan ring manah duaning pisangipun sampun mawoh ageng ageng tur lusuh lusuh. Saget rauh I Lutung,
lusuh lusuh. Saget rauh I Lutung, nenten runguang antuk I Godogan, I Lutung sareng nyongkok sampingan I Godogan, raris ipun mapajar "“Ee godogan, dadi cai tusing nyapa kai teke? Suba engsap iba masawitra?" Akasamang Lutung icang kadung kalangen ningalin biune. Buahné gedé gedé tur suba makire tasak. I lutung kenying kenying masaur. "Kai teke mai tuah ngidih tetimbang. Ané cen biuné dadi alap, apang
Ané cen biuné dadi alap, apang sidda mapikolih, buka janjine?" I godogan masaur banban, "Ee Lutung eda gegesonan nagih ngalap biu! Alihang dewasa melah, apang tusing dadi rebat! "I Lutung merasa katuturin, raris ipun mepajar "Ih Godogan eda sengsaya! Kai sing je linyok tekén janji. Kai mule setia tekén sawitra”". Critayang woh pisangé sampun tasak, kuning kuning. I Lutung malih rauh ka tongos I
Lutung malih rauh ka tongos I Godogan. Paes ipun ngetel ngantenang woh pisangé. Ngraris ipun mapajar ""Ih Godogan, Kai lakar ngalap buah biuné ento. Basing kainé seduk gati”". Jag tan pasangkan ipun makecos, mamongkod. Kejat-kejit ipun baduur ciplak-ciplak neda who pisange sané ageng-ageng tur sampun tasak. I Godogan kalintang jengah "Wih lutung eda telahange buah biune, tumanang icing abulih!" Kenten ipun mapajar I Lutung
abulih!" Kenten ipun mapajar I Lutung mapi mapi bongol. Itep ipun neda kantos basang ipun bengkak. I Godogan kalintang gedég raris ipun ngambul saha matilar ngalin I Lutung. Rauh ring pesisin telagane, I Godogan manggihin clebongkak malingeb. Ipun mecelep mengkeb ka betén clebongkak punika. Rauh I lutung bengil egah-egah, taag-taag. Basangné bengkak makite minum toya. Musan nginum toya, negak ipun diddur clebingkake. Ipun gednging-gending,
negak ipun diddur clebingkake. Ipun gednging-gending, cruat-cruet, masambilang ngeton ulam, sané pasliwer rerad-rerod. Ipun eling ring padewekan, neneten satia tekén masawitra tekén I Godogan. Raris ipun mapajar newek "“Ih Godogan, dija sujatiné iba nongos, madak iba dini. Jani rasaang lara ibane!"" Godogang masaur betén tengkulake genahipun mengkeb. Suaranipun ageng "“koluk, gung! Cai mule merekak, corah! Setata demen nguluk- nguluk timpal!" I lutung tengkejut ningeh
nguluk timpal!" I lutung tengkejut ningeh munyi, tusing ade jlemene. Ipun marengang duening nenten wénten buron wiadin manusa, raris ipun mepajar "“Wihh nyen to mamunyi edengan ibane! Sing buungan iba mati, keplokin kai"". Malih mepajar I godogan "Ih cai lutung! Bikas cainé mule jele. Demen nyuang gelah timpal!". I lutung nolih tuun. Gedég ipun sayan murub, kadena nutuhipun sané ngeraos "oo, né ko cai
sané ngeraos "oo, né ko cai butuh! Degag cai. Wanen tekn wake. Jani rasaang nah! Kenten ipun mepajar, saha nyemak batu kaanggén ngencak butuh ipun meketcrot getihne, mawinan ipun padem malingkuh". Pustaka.
Labuhan Labuhan (aksara Bali: ᬮᬩᬸᬳᬦ᭄) punika wangunan maritim kadiri antuk satunggal utawi luwih dermaga, wénten kapal sané malabuh antuk munggahang miwah nedunang penumpang miwah kargo. Ketah nyané magenah ring pasisi utawi loloan, wénten labuhan, sekadi Hamburg, Manchester miwah Duluth, magenah doh ring tengah, antuk nuju ring segara ngentasi tukad utawi kanal. Kota labuhan manados campuhan akéh wong miwah budaya, sekadi London, New York, Shanghai,
budaya, sekadi London, New York, Shanghai, Los Angeles, Singapura, miwah Vancouver. Pustaka.
Dermaga Dermaga punika wangunan sané magenah ring labuhan utawi ring sisi tukad utawi kanal, punika kapal prasida malabuh antuk munggahang miwah nedunang kargo utawi penumpang. Pustaka.
Bandar udara Bandar Udara utawi Bandara punika wangunan sané kanggén antuk transportasi udara. Bandara ketah menduwé genah nyimpen utawi menahin kapal terbang, miwah menara kendali. Bandara kadiri antuk genah mendarat, sané kadiri antuk genah kabuka sané prasida kaakses saking udara pinih kedik asiki sané keanggén sekadi landasan pacu antuk kapal terbang lepas landas or a helipad, miwah ketah wénten wangunan liyané nampek menara kontrol,
wénten wangunan liyané nampek menara kontrol, hanggar miwah terminal. Bandara ageng ketah menduwé apron bandara, jembatan margi taksi, pusat kendali lalu lintas udara, fasilitas penumpang sekadi restoran miwah ruang tunggu, miwah layanan darurat. Bandara wantah ngayahin helikopter kaaranin bandara helikopter. Bandara keanggén olih kapal udara amfibi miwah kaaranin pangkalan kapal udara amfibi. Pangkalan punika wantah genah toya sané lantang keanggén lepas landas miwah pendaratan,
lantang keanggén lepas landas miwah pendaratan, taler dermaga kapal udara amfibi genah nyandar. Situnggal bandar udara internasional wénten genah bea cukai pangawasan paspor. Pustaka.
Sang Aji Saka Satua Sang Aji Saka inggih punika silih tunggil satua Bali. Daging satua. Kabaosang dawegé dumun wénten jagat sané kawastanin jagat Majeti. Yan tuturang indik kawéntenan ring Majeti, wiakti jagaté kalintag becik. Tanahnyané subur, kadongané dadar, cocok pisan yan anggén pertanian. Sakéwanten kala punika para krama ring Majeti, tan pisan uning ring kaweruhan pertanian, kantun tambet-tambet, napi malih kaweruhan aksara, agama, sastra
napi malih kaweruhan aksara, agama, sastra kalih piranti-piranti lianan during uningin ipun. Majalaran antuk kawéntenané sapunika minab sampun sangkaning kaagungan Hyang Parama Kawi raris Ida nyupat jagat Majeti, antuk ngariptayang manusa mautama sané mapeséngan Sang Aji Saka. Gelisang satua, Sang Aji Saka sampun duur tur madué pusaka keris kadulurin parekan kakalih, sané mawasta I Sambada sareng I Dora. Sanunggil rahina geginanan Ipun wantah ngurukang
Sanunggil rahina geginanan Ipun wantah ngurukang panjaké sané wénten ring Majeti indik kaweruhan makadi agama, aksara, sastra miwah pertanian. Kasuén-suén uning panjaké indik kaweruhan iwau sané kaicénin Sang Aji Saka. Nyambran raine ikrama pacang muponin kauripan mabekel antuk kaweruhan sané dahat mautama punika. Mawetu raris degdeg jagaté mupu sarwi tinadur murah sarwi timuku. Sampun landuh jagaté ring Majeti, metu raris kayun Sang Aji Saka
metu raris kayun Sang Aji Saka pacang ngelimbakang ngicénin kaweruhan kajagat lianan, wantah jagat belat Negara mawasta jagat medang kemulan. Sadurung Sang Aji Saka mamarga raris ngandika ring parekanné, sapuniki "“Bapa ajak dadua titiang lakar ngalimbakang ngicén pangajah, jani bang titiang tugas, Bapa Dora ngebag keris pusakané dini, Bapa Sambada ngiring titiang ka jagat Medang Kemulan, yan ada anak nagih kerisé ané lianan tekén
anak nagih kerisé ané lianan tekén titiang eda pesan baanga.”" Makakalih parekané ngiring sapangandikan Sang Aji Saka. Kaceritayang sané mangkin Sang Aji Saka sampun rauh ring jagat Medang kamulan, sada gegéson Ida ngojog pondok sané madaging sunar, saget katemu sareng anak lingsir lanang-istri meraga pandita. Irika ida masandekan temuli ngantenang kawéntenan kalih pandita sané sedeng keni pakéwuh. Ring dija makakalih Sang Pandita nénten nué
dija makakalih Sang Pandita nénten nué putra tur maning sané mangkin galah Ida ngaturang caru, tetadahan retuné ring Medang Kamulan marupa ajeng-ajengan maulam jatma adiri, adeng siu, jejanganan, miwah inum-inuman marupa sajeng mangda katur raina benjang. Duaning nelesek pesan galahé, raris cutetang bebaosané. Sang Aji Saka misadia pacang dados ulam ajengan bogan Sang Nata ratu ring Medang Kamulan. Gelis satua carita dumun Sang Nata
Gelis satua carita dumun Sang Nata Ratu sané nyeneng ring medang kamulan nenten sios prabhu sané wicaksana, sangkaning ajengan sané kaaturang duk dumun punika wantah ajengan sané macampuh sareng mustin olah ajenganné ngawinang Ida meled majeng ulam manusa saha ngelantur Ida kayun ulam manusa. Nika mawanan Ida manados kadi raksasa, sané paripolahnyané kalangkung kaon, sané mapesengan Déwata Nawa Cengkar. Kakaonannyané nenten sios nadah jatma
Cengkar. Kakaonannyané nenten sios nadah jatma pinaka ulamnyané ri tatkala ipanjak ngaturang caru. Sapunika panjaké silih genti mangda nagingin pangarsan Sang Prabu, yan tan sida antuka I panjak ngaturang caru, pacang keni danda, sakulawarga kapademang. Sané kapaku sara rahinané punika ngaturang caru tan sios wantah Ida Sang pandita Bekung ring ajeng. Ajengan, jangan-janganan, inum-inuman sampun Ida madué, nagging ulam jatma nénten prasida antuk ida
ulam jatma nénten prasida antuk ida duaning Ida bekung tan madué oka. Sampun sangkaning titah Sang Hyang suung momo angkara nenten pacing matuuh panjang, nadak sara raris anak mautama pacing nulungin Ida. Paigunan Sang Pandita sareng Aji Saka duk wenginé sampun puput wantah Sang Aji Saka pinaka ulam jatma, raris sampun rahina pasemangan pisah Ida mamarga sakulawarga ka puri medang kemulan kairing olih kaula-kaulané
puri medang kemulan kairing olih kaula-kaulané maduluran makta tetadahan tan lempas taler masarengan Sang Aji Saka. Tan kocap ring margi, saget sampun rauh ring puri. Wiakti angob Déwata Cengkar nyingak aturanné tios ring sané sampunsampun. Tumuli ngandika Dewata cengkar, "Sakondén kola nadah caruné, men apa lakar tunas bapa”", sapuniki baosné, masaur Sang Aji Saka, "”Ratu Sang Prabu sadurung titiang padem, wénten sané lungsur titiang,
titiang padem, wénten sané lungsur titiang, wantah nunas tanah alumbang destar titiangé puniki pacang wehin bapan titiangé (sang Pandita)". Mewali Dewata Cengkar, "”Beh alumbang udeng cai nunas tanah anggon apa? Sapalan nunas aéktar apang ada anggon mertiwi, lamun kéto, lautang kelésang udengé turmaning sikut tanahé, kola suba énggalan Makita nadah"", sapunika baos Dewata Cengkar. Digelis Sang Aji Saka ngelus destar raris kasikut tanahé. Sampun
ngelus destar raris kasikut tanahé. Sampun saking pengentas Hyang Widi, lipetan destaré nenten telas-telas anggén nyikut tanah, raris Dewate Cengkar kirig-kirig nyampingin muncuk destaré sayan ngedoh-ngedohang, sampun rauh reké ring tepi siring, taler kantun nglumbang-nglumbangang raris katambakin oleh Dewate Cengkar nanging nenten mrasidayang, pamuput kagulung tur kacemplungang Dewate Cengkar ketengah segarané ngantos tan maurip malih. Sasédan Dewate Cengkar, panjak Medang Kemulan sami rumasa lédang,
panjak Medang Kemulan sami rumasa lédang, sahasa mari ngangkat Sang Aji Saka mangda dados Prabu ngetosin Déwata Cengkar. Pinunas I panjak kadagingin raris Sang Aji Saka dados Prabu Medang Kamulan. Kcritayang sesampun Aji Saka dados Prabu ring Medang Kamulan, éling Ida ring keris pusakané, saha digelis ngandikain parekané I Sambada mangda ngambil ka Majati. I Sambada tan purun tulak ring titah Sang Aji Saka,
tulak ring titah Sang Aji Saka, digelis ipun lunga ka Majati. Sarauhé irika tan mari ngojog genah I Dora Jaga ngrauhin titah Sang Aji Saka. Nanging I Dora tan nguéhin kerisé I Sambade, duaning wénten piteket Sang Aji Saka duke dumun, "“Dora yan ada anak nagih pusakané, elénan tekén titiang, da pesan banga"". Raris parekané makakalih sami-sami pageh nyuun pangandika mawetu rebat marebutin keris,
nyuun pangandika mawetu rebat marebutin keris, nyantos makakalih parekané padem. Indik sepadem parekan makakalih kapireng olih Sang Aji Saka, pramangkin Ida Parisesel ring raga, rumase ring raga iwang ngicén tugas ring parekané makaklih wastu ngemasin padem. Duaning kangen ring parekan raris Sang Aji Saka makaryaa pangeling-éling sané masuara: Ha, Na, Ca, Ra, Ka, Ana utusan (wéntén parekan) Da, Ta, Sa, Wa, La, Padha kekerengan
Ta, Sa, Wa, La, Padha kekerengan (saling marebat) Pa, Dha, Ja, Ya, Nya Padha digdayané (pateh kepradnyanané) Ma, Ga, Ba, Tha, Nga. Padha dadi bathangé (makakalih padem) Pustaka.
Ni Bulan Kuning Satua Ni Bulan Kuning (aksara Bali: ᬦᬶᬩᬸᬮᬦᬓᬸᬦᬶᬂ) inggih punika silih tunggil satua Bali. Daging carita. Ada koné anak luh balu madan Mén Bekung. Ia nongos disisin alase gedé. Gaginané sai-sai ngalih saang ka alasé. Kacritayang jani ia maan nuduk anak cerik pusuh. Sawiréh kulitné putih gading tur muané bunter buka bulané nadarin, kaadanin Ni Bulan Kuning. Sedek dina anu, Ni Bulan
Kuning. Sedek dina anu, Ni Bulan Kuning ajaka bareng ngalih saang ka alasé. Di tengah alase, Ni Bulan Kuning jejeh pesan atiné. Mara ia inget dapetanga ibané suba saupa tekén I raksasa. Ia ngetor baan jejehné. Ia sayanganga pesan baan I Raksasa. I Raksasa ngelah manik sakti telung besik luire: Manik Api, Manik Yeh miwah Manik Angin. Sawiréh ia sayanganga, oraina ia kagunaan manike
ia sayanganga, oraina ia kagunaan manike make tetelu ento. Ketuju I raksasa luas, lantas plaibanga manike makejang tekén Ni Bulan Kuning. Makire bakatanga tekén I Raksasa lantas sabatanga ban manike ento kanti I Raksasa mati. Ni Bulan Kuning tengkejut ningeh sabda. Sabdané ngandikayang Ni Bulan Kuning suba nyupat I Raksasa. Raksasané dadi Bhatara tur mawali buin ka Suarga. Ni Bulan Kuning mulih lantas ngalih
Ni Bulan Kuning mulih lantas ngalih Men Bekung. Ia kaliwat tresna muah bhakti tekén méméné. Pustaka.
Lelipi Selaan Bukit Satua Lelipi Selaan Bukit inggih punika silih tunggil satua Bali saking désa Tenganan, Kecamatan Manggis, Kabupatén Karangasem, Bali. Désa puniki dados silih tunggil désa Bali Aga utawi désa saking wong Bali Mula. Daging satua. Ada anak muani madan I Tundung, sané luh kurenané madan Ni Blenek. Maké dadua makurenan sané megaé dadi penyakap apetak tanah gelah Jero Pasek Bendésa. Jero Pasek
gelah Jero Pasek Bendésa. Jero Pasek Bendésa punika, peneké sané nyelapangé tekaangé uling tongos len tekén désa adat anggoné ngenepin golongan ring désa Tenganan sané golongan Pasek (nyilih ring désa Ngis) miwah golongan Pandé (nyilih ring désa Tunggak, Bebandem). Asapunika dadosné Jero Pasek Bendésa baangé ayah-ayahan sané marupa apetak tanah sané sakapé tekén I Tundung. Sesampuné makudang-kudang rahina, hasil abian tanahé sané sakapé pepes
hasil abian tanahé sané sakapé pepes keilangan. Krana pepes keilangan, Jero Pasek sané ngelah apetak tanahé punika ngwelang I Tundung, lantas I Tundung lek tur ngerasa pelih krana nenten bisé ngejaga piteket dados penyakap tanah punika. Krana punika I Tundung meled metapa nunas sareng Hyang Kuasa apang iceniné kesaktian miwah takutiné olih manusa. Maré ia nglaksanayang tapa teka Hyang Kuasa, miwah I Tundung nagih
Hyang Kuasa, miwah I Tundung nagih makejang pengidihné olih Hyang Kuasa. Gelisin satua I Tundung meled dadi lelipi, yéning dadi lelipi ia pasti bisé mejaga lemah-peteng apé ané dadi gelahné miwah nawang nyen ané suba ngemaling hasil abian uling tanah ané sakapé. Dadosné Hyang Kuasa ngabulang pengidihné I Tundung dados dadi lelipi ané enu bisé meraosan caré manusa. Nanging yéning ia suba nawang nyen
Nanging yéning ia suba nawang nyen ané ngemaling hasil abian tanah ané sakapé, I Tundung tusing dadi nyegut tur ngematiang anaké ané maling, miwah manusa ané lenan, miwah yéning ia ngelempasin ia dados lelipi sejatmané. I Tundung maan kesaktian, dados wentukné dadi lelipi miwah nerima pantangan ring Hyang Kuasa. Lantas sesampuné makudang-kudang rahina Jero Pasek Bendésa teka ningalin abian sakapan tanah I Tundung miwah
abian sakapan tanah I Tundung miwah tepukiné lelipi, Jero Pasek Bendésa ngaokin I Tundung, "Tundung, Tundung, Tundung, dijé cai?”" "“Tiang I Tundung Jero, sané mangkin tiang marupa dados lelipi, tetujonnyané apang prasida nyagain miwah nawangin siré sané sampun ngemaling hasil abiané", pesaut I Tundung sané wentukné dadi lelipi. Jero Pasek Bendésa makesyab ningalin wentukné I Tundung sané suba dadi lelipi, miwah Jero Pasek Bendésa
dadi lelipi, miwah Jero Pasek Bendésa ngemaang wentukné I Tundung dadi lelipi krana ia enu dadi penyakap tanah miwah dadi buruh Jero Pasek Bendésa miwah Jero Mesabda. "Nah Tundung, nanging yéning teked pidan yé cai tusing nyidang dadi manusia buin, tusing dadi cai ngusudin, ngiyeg, tur ngancem makejang semeton miwah keturunan iyangé". I Tundung mesanggup nenten cang ngiyeg semeton miwah keturunané Jero Pasek Bendésa.
semeton miwah keturunané Jero Pasek Bendésa. Sesampuné awarsa tur duang warsa, I Tundung sap tekén apé ané patut ucapang marupa mantra tur Weda sané kaicenin olih Hyang Kuasa. Sedek dina ujan bales anaké ané ngemaling macelep ké abian gelah sakapan I Tundung, krana gedég tur jengah ia ané wentukné dadi lelipi, I Tundung nyegut anaké ané maling kanti mati. Ia lantas bagia krana sampun
mati. Ia lantas bagia krana sampun ngewalesang gedégné, nanging ia masi nyesel krana ia ngelempasin pantangan olih Hyang Kuasa miwah lantas I Tundung tetep wentukné dadi lelipi miwah tusing nyidahang dadi manusa. Krana wentukné sampun dadi lelipi, ia tusing bani mulih ké désané miwah nongos di kubu cenik. Gelisin satua kurenané ané madan Ni Blenek inguh krana kurenané tusing teka-teka, lantas ia ké abian
tusing teka-teka, lantas ia ké abian ngalih kurenané ané tusing teka-teka. Sesampuné teked ia lantas ngalinang kurenané tur ngaokin kurenané, "Beli Tundung... Tundung... Tundung..." Nanging I Tundung tusing bani nyautin krana yéning ia masaut nyan kurenané takut ninggalin wentukné ané dadi lelipi. Lantas buin akejepné maré I Tundung bani maekin kurenané tur masaut, "Mai-mai ni kurenan nyainé I Tundung, nanging jani kené wentuk yangé
Tundung, nanging jani kené wentuk yangé ané suba dadi lelipi." Ni Blenek makesyab krana kurenané suba dadi lelipi miwah ia matakon tekén kurenané, "Beli, kenapé Beli dadi kekené, kanti Beli dadi lelipi, apé ané suba beli laksanaang kanti Hyang Kuasa molihang kekene?" I Tundung lantas nyatuang apé ané ngaé ia dadi lelipi. Ni Blenek sebet ninggalin kurenané dadi lelipi, miwah I Tundung masaut, "Jani
lelipi, miwah I Tundung masaut, "Jani kené, yéning nyai enu meled mulih ké désa kemo ké désa, nanging yéning nyai enu satya tekén iyang dadi kurenan nyainé tuutin pejalan iyangé, ngoyong dini metapa ajak iyang apang nyai bisa dadi caré lelipi". Krana satyané jak kurenané, Ni Blenek nuutin kurenané lantas makadadua metapa ngidih ring Hyang Kuasa miwah Ni Blenek lantas dadi lelipi.
Kalimantan Selatan Kalimantan Selatan (aksara Bali: ᬓᬮᬶᬫᬦ᭄ᬢᬦ᭄ᬲᭂᬮᬢᬦ᭄, utawi Kalimantan Kelod, ᬓᬮᬶᬫᬦ᭄ᬢᬦ᭄ᬓᭂᬮᭀᬤ᭄) inggih punika silih tunggil propinsi ring Indonésia. Provinsi puniki maibukota ring Banjarbaru. Propinsi puniki jimbarnyané 37.530,52 km². Akeh kramanyané kirang langkung 3.920.393 diri. Pustaka.